भारत ने टॉस जीतकर वेस्‍टइंडीज को पहले बल्‍लेबाजी का मौका दिया। वेस्‍टइंडीज की शुरुआत अच्‍छी नहीं रही। महज 16 रन के स्‍कोर पर ही मेहमान टीम ने दिनेश रामदीन 2(5) के रूप में अपना पहला विकेट गंवाया। उमेश यादव ने उन्‍हें विकेट के पीछे दिनेश कार्तिक के हाथों कैच आउट कराया। जिसके बाद 22 रन के स्‍कोर पर दूसरे सलामी बल्‍लेबाज शाई होप 14(10) रनआउट हो गए। तालमेल की कमी के कारण दोनों खिलाड़ी एक ही छोर पर पहुंच गए। जिसके कारण होप को आउट करार दिया गया। केएल राहुल और मनीष पांडे ने मिलकर उन्‍हें रनआउट किया।